Χειμώνας

μικρογραφία|Ο Χειμώνας από τον ζωγράφο Τζουζέπε Αρτσιμπόλντο (1573).
εναλλ.=Χειμένας παντου...|μικρογραφία|Χειμώνας στη φύση. Φωτογραφία του 2005 στον Μέλανα Δρυμό, Γερμανία, με εναπόθεση πάγου στα κλαδιά των δέντρων, φαινόμενο που συμβαίνει σε ιδιαίτερα χαμηλές θερμοκρασίες.

Ο Χειμώνας είναι μία από τις τέσσερις εποχές της εύκρατης ζώνης, καθώς και της πολικής ζώνης, και είναι η ψυχρότερη εποχή του έτους, καθώς και η πιο σκοτεινή. Αστρονομικά, ξεκινά με το χειμερινό ηλιοστάσιο στις 21 Δεκεμβρίου στο Βόρειο Ημισφαίριο και στις 21 Ιουνίου στο Νότιο Ημισφαίριο. Τελειώνει κατά την εαρινή ισημερία στις 21 Μαρτίου στο Βόρειο ημισφαίριο και στις 23 Σεπτεμβρίου στο Νότιο. Στη μετεωρολογία μετρούνται συμβατικά οι μήνες Δεκέμβριος, Ιανουάριος, Φεβρουάριος για το Βόρειο Ημισφαίριο, και Ιούνιος, Ιούλιος και Αύγουστος για το Νότιο.

Κατά τη διάρκεια του χειμώνα (Ιουνίου, Ιουλίου και Αυγούστου ή Δεκεμβρίου, Ιανουαρίου και Φεβρουαρίου, ανάλογα με το ημισφαίριο) η αξονική κλίση της Γης στρέφει λιγότερο το ημισφαίριο προς τον Ήλιο από το άλλο και η διάρκεια της ημέρας είναι η ελάχιστη και ο Ήλιος ακόμα και το μεσημέρι φαίνεται στο ημισφαίριο αυτό να φτάνει σε χαμηλότερο σημείο στον ουρανό. Κατά συνέπεια, οι θερμοκρασίες φτάνουν στα χαμηλότερα επίπεδα του έτους και, επίσης, η ένταση του ηλιακού φωτός φτάνει στα χαμηλότερα επίπεδα του έτους. Μετεωρολογικά όμως, στην τροπική ζώνη δεν υφίσταται χειμώνας.

 Ετυμολογία 
Η λέξη χειμώνας βγαίνει από την αρχαία ελληνική λέξη χειμών, που με τη σειρά του βγαίνει από τη λέξη χεῖμα που σήμαινε χειμερινός καιρός, παγωνιά, κρύο. Μεταφορικά, επίσης, η λέξη αυτή στην καθημερινότητα σημαίνει ψυχρός καιρός με παγερούς ανέμους ή ακόμα και με θύελλα, με σχετική χρήση στην έκφραση «έπιασε χειμώνας».

 Έργα τέχνης 
Τη δεκαετία του 1880 ο Βαν Γκογκ ζωγράφισε εικόνες χιονισμένων τοπίων στην ύπαιθρο. 
 Βίνσεντ Βαν Γκογκ, Χιονισμένο τοπίο με την Αρλ στο βάθος. 1888. Ιδιωτική Συλλογή.
 Βίνσεντ Βαν Γκογκ, Χιονισμένο τοπίο. 1888. Guggenheim Museum-N. York.
 Β. Βαν Γκογκ, Ανθρακωρύχοι στο χιόνι. 1882. Μουσείο Βαν Γκογκ-Άμστερνταμ.
 Β. Βαν Γκογκ, Γυναίκες ανθρακορύχοι (που κουβαλούν σακιά με άνθρακα) στο χιόνι. 1882. Kröller-Müller Museum.
 Β. Βαν Γκογκ, Συλλέκτες ξύλων. 1884. Ιδιωτική Συλλογή. Το ζωγράφισε στη Nuenen.
 Β. Βαν Γκογκ, Γυναίκες που σκαλίζουν σε χιονισμένο χωράφι το ηλιοβασίλεμα. 1890. Στο ίδρυμα Ε. G. Bührle. Ζυρίχη-Ελβετία.
 Β. Βαν Γκογκ, Γυναίκα με αξίνα στο χιόνι. 1883. Kröller-Müller Museum.
 Β. Βαν Γκογκ, Το παλιό νεκροταφείο στη Nuenen με χιόνι. 1885. Ιδιωτική Συλλογή.
 Β. Βαν Γκογκ, Χιονισμένο τοπίο με παλιό πύργο. Nuenen. 1883. Ιδιωτική Συλλογή.
 Β. Βαν Γκογκ, Γειτονιά παλιών σπιτιών στην Antwerp με χιόνι. 1885. Μουσείο Βαν Γκογκ-Άμστερνταμ.
 Β. Βαν Γκογκ, Χιονισμένο χωράφι με μία σβάρνα (σύμφωνα με τον Millet). 1890. Μουσείο Βαν Γκογκ-Άμστερνταμ.

 Δείτε επίσης 

 Ο χειμώνας στην τέχνη και τη λαϊκή κουλτούρα

 Πηγές 
 http://www.greek-language.gr/greekLang/modern_greek/tools/lexica/triantafyllides/search.html?lq=χειμώνας&dq=

 Εξωτερικοί σύνδεσμοι 




Κατηγορία:Εποχές